Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 265/13/5511	Žilina, 19.3.2015
EEČ : 2-43-1447-2015

U Z N E S E N I E

Trestná vec:	obvinený XXXXX  
Prečin:	Neodvedenie dane a poistného podľa § 277 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 16.1.2014, spisová značka 4 Pv 265/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	ako zodpovedná osoba zastupujúca podnikateľský subjekt XXXXX XXXXX, XXXXX, v období od XXXXX do XXXXX (XXXXX), zrážal svojim zamestnancom finančné prostriedky určené na zákonné odvody - poistné na sociálne poistenie a poistné na verejné zdravotné poistenie, ktoré však v jednotlivé dni splatnosti neodviedol určeným príjemcom - XXXXX, vo výške najmenej XXXXX € a XXXXX vo výške najmenej XXXXX €

Uznesením prokurátora Okresnej prokuratúry Žilina zo dňa 16.1.2014, spisová značka 4 Pv 265/13/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením sp. zn. 4Pv 265/13/5511 z 16.01.2014, právoplatným 22.02.2014, bolo podmienečne zastavené trestné stíhanie proti XXXXX za prečin neodvedenia dane a poistného podľa § 277 ods. 1 Tr. zák. so skúšobnou dobou 1 rok, ktorá uplynula 22.02.2015.

	V skúšobnej dobe nebol XXXXX odsúdený za iný trestný čin, ani sa proti nemu nevedie trestné stíhanie, nebol voči nemu schválený zmier ani zastavené trestné stíhanie za skutok spáchaný v skúšobnej dobe podmienečného zastavenia trestného stíhania. 

Obvinený bol dvakrát postihnutý za priestupok, a to v roku 2014, obidva razy za priestupok na úseku cestnej dopravy - porušenie povinnosti v zmysle § 4 ods. 1 písm. b) zák. č. 8/2009 Z.z. o cestnej premávke, spočívajúcej v povinnosti mať pri sebe platné doklady predpísané týmto zákonom alebo osobitným predpisom, ktoré priestupky však nie sú okolnosťou odôvodňujúcou svojou závažnosťou vyslovenie nevedenia riadneho života obvineným v skúšobnej dobe, a teda neosvedčenia sa obvineného. 

Taktiež neboli zistené žiadne iné závady v jeho správaní počas skúšobnej doby, ktoré by odôvodňovali vyslovenie neosvedčenia sa v skúšobnej dobe. 

Tým  sú splnené zákonné podmienky na vyslovenie o osvedčení sa v skúšobnej dobe.

	Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Peter Pekara
prokurátor